**ПРОТОКОЛ**

**№ 16-МИ**

**Правец 15.10.2015год.**

Днес - **15.10.2015г.** в **16.30ч.** се проведе заседание на ОИК – Правец.

На заседанието присъстваха 8 членове на ОИК – **Пенка Славчева**–председател, **Екатерина Клечкова**–секретар, **Мая Нейкова**–зам. предс. и членове - Лина Петкова, Василка Йосифова, Дочка Павлова, Николай Денински, Янка Бановска и Мария Иванова.

**Отсъстваха:** Лиляна Георгиева, Михаела Стойчовска, Василка Йосифова.

За провеждане на заседанието имаше необходимия кворум.

Заседанието се проведе при следния

**ДНЕВЕН РЕД:**

1. Разглеждане на сигнали от Албена Петрова-секретар на Община Правец, за нарушения във връзка с провеждане на предизборна агитация при произвеждане на изборите за общински съветници и кметове на 25 октомври 2015г. в община Правец и Национален референдум.

**По т. 1 от дневния ред о**бщинската избирателна комисия се запозна със сигналите, както и с извършената проверка от председателя **Пенка Славчева** и секретаря **Екатерина Клечкова-Димитрова**. Установено беше, че действително има нарушение на заповед № 3-683/24.09.2015год. на временно изпълняващия длъжността кмет на Община Правец - Васил Симеонов, с която са определени местата, където следва да се поставят агитационните материали на участващите в изборите партии, коалиции, местни коалиции и инициативни комитети, за които трябва да се вземат необходимите мерки.

**Комисията гласува както следва:**

|  |  |
| --- | --- |
| Пенка Славчева – „за“ | Янка Бановска– „за“ |
| Екатерина Клечкова– „за“ | Николай Денински– „за“ |
| Мая Нейкова– „за“ | Дочка Павлова – „за” |
| Мария Иванова – „за” | Лина Петкова – „за” |
|  |  |
|  |  |

**Отсъстваха:** Лиляна Георгиева, Михаела Стойчовска, Василка Йосифова

След проведеното гласуване ОИК взе следните решения:

**РЕШЕНИЕ** **№ 101-МИ**

**УСТАНОВЯВА** нарушение на чл.183, ал.3 от ИК - поставени агитационни материали на места извън определените в **Заповед № 3-683/24.09.2015год**. на временно изпълняващия длъжността кмет на Община Правец - Васил Симеонов и без разрешението на собственика – Община Правец.

**УКАЗВА** на основание **чл.186, ал.1 от ИК** на временно изпълняващия длъжността кмет на Община Правец да премахне и изземе агитационните материали /плакати/ на различни политически сили, които са залепени на ел.стълбове и лампите на входа на град Правец по пътя от язовирната стена до паметника на Тодор Живков в нарушение на чл.183., ал.3 от ИК.

**РЕШЕНИЕ** **№ 102-МИ**

**УСТАНОВЯВА** нарушение на чл.183, ал.3 от ИК - поставени агитационни материали /плакати/ на ПП ГЕРБ на места извън определените в **Заповед № 3-683/24.09.2015год**. на временно изпълняващия длъжността кмет на Община Правец - Васил Симеонов без разрешението на собственика – „ПРАВЕЦГАЗ 1”АД, а именно на газоизмервателните табла, които са собственост на дружеството.

**УКАЗВА** на основание **чл.186, ал.1 от ИК** на временно изпълняващия длъжността кмет на Община Правец да премахне и изземе агитационните материали /плакати/, които са залепени на газоизмервателните табла, собственост на „ПРАВЕЦГАЗ 1”АД в нарушение на чл.183, ал.3 от ИК.

Решенията подлежат на обжалване пред Централната избирателна комисия в срок до три дни от обявяването му.

Решенията се обявяват на информационното табло и се публикуват на интернет страницата на Общинска избирателна комисия – Правец.